**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 2 PRIORITETO „INFORMACINĖS VISUOMENĖS SKATINIMAS“ J06-CPVA-V PRIEMONĖS „IRT INFRASTRUKTŪROS OPTIMIZAVIMAS IR SAUGA“ PROJEKTŲ FINANSAVIMO SĄLYGŲ APRAŠO NR. 1 PROJEKTO DERINIMO LENTELĖ**

|  |  |  |
| --- | --- | --- |
| **Eil. Nr.** | **Pateiktos pastabos ir pasiūlymai** | **Išvadų, pasiūlymų ir pastabų vertinimai bei komentarai** |
| **1.** | **Valstybinės mokesčių inspekcijos prie Lietuvos Respublikos finansų ministerijos 2015 m. rugsėjo 22 d. raštas Nr. (1.55)R-7059 „Dėl jungtinės priemonės „IRT infrastruktūros optimizavimas ir sauga“ projekto finansavimo sąlygų aprašo projekto“**  |
| 1.1. | Priemonės tikslą siūloma išdėstyti taip: „Priemonės tikslas – užtikrinti valstybės institucijų bendro naudojimo informacinių ir ryšių technologijų (toliau – IRT) infrastruktūros sukūrimą, optimizavimą ir saugą ir valstybės informacinių sistemų ir valstybės registrų automatinę sąveiką.“ | Atsižvelgta iš dalies. Priemonės tikslas suformuluotas atsižvelgiant į Lietuvos Respublikos susisiekimo ministerijos 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plane, patvirtintame Lietuvos Respublikos susisiekimo ministro 2015 m. liepos 2 d. įsakymu Nr. 3-285(1.5 E) „Dėl Lietuvos Respublikos susisiekimo ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašų patvirtinimo“ nurodytas priemonės veiklas. |
| 1.2. | Papildyti remiamas veiklas nurodant, kad jos skirtos ne visos Išmaniosios mokesčių administravimo informacinės sistemos (i.MAS) sukūrimui, o tik 1 etapo posistemių sprendimų sukūrimui. | Atsižvelgta. Priemonės remiamos veiklos papildytos pagal siūlymą.  |
| 1.3. | Patikslinti specialųjį projektų atrankos kriterijų nurodant, kad sukurta i.MAS posistemių infrastruktūra galėtų būti integruota į Finansų ministerijos paskirto ITpaslaugų teikėjo infrastruktūrą. | Atsižvelgta iš dalies. Projektų atrankos kriterijus nekoreguojamas, kadangi jis patvirtintas Veiksmų programos stebėsenos komiteto 2016 m. balandžio 21 d. posėdžio nutarimu Nr. 44P-14.1 (16) ir nustatytas Informacinės visuomenės plėtros 2014–2020 metų programos „Lietuvos Respublikos skaitmeninė darbotvarkė“ įgyvendinimo tarpinstituciniame veiklos plane, patvirtintame Lietuvos Respublikos Vyriausybės 2015 m. balandžio 27 d. nutarimu Nr. 478 „Dėl Informacinės visuomenės plėtros 2014–2020 metų programos „Lietuvos Respublikos skaitmeninė darbotvarkė“ įgyvendinimo tarpinstitucinio veiklos plano patvirtinimo ir Lietuvos Respublikos Vyriausybės 2012 m. spalio 24 d. nutarimo Nr. 1281 „Dėl Lietuvos informacinės visuomenės plėtros 2011–2019 metų programos įgyvendinimo tarpinstitucinio veiklos plano patvirtinimo“ pripažinimo netekusiu galios“ (toliau – Tarpinstitucinis planas). Atsižvelgiant į pasiūlymą patikslintos aprašo projekto nuostatos susijusios su veiklomis nurodant, kad i.MAS 1 etapo posistemių infrastruktūra bus integruota į Lietuvos Respublikos finansų ministerijos, kaip debesijos paslaugų teikėjos infrastruktūrą. |
| 1.4. | Pateikta nuomonė, kad yra neaiškus stebėsenos rodiklio pasiekimo. | Atsižvelgta. Patikslintas reikalavimas dėl stebėsenos rodiklio pasiekimo. |
| 1.5. | Atsižvelgiant į tai, kad numatytas reikalavimas parengti projekto administravimo paslaugų viešojo pirkimo dokumentus, konstatuojama, kad i.MAS veiklos pirkimų vykdymo metu dar gali būti nežinomi reikalavimai integravimui su Finansų ministerijos ITpaslaugų teikėjo infrastruktūra. | Atsižvelgta. Atsižvelgiant į pasiūlymą patikslintos aprašo projekto nuostatos, numatant, kad i.MAS 1 etapo posistemių infrastruktūra turi būti sukurta taip, kad vėliau būtų integruota į Lietuvos Respublikos finansų ministerijos, kaip debesijos paslaugų teikėjo infrastruktūrą Valstybės informacinių išteklių infrastruktūros naudojimo ir veiklos tęstinumo laikinosios tvarkos aprašo,patvirtinto Lietuvos Respublikos Vyriausybės 2016 m. spalio 19 d. nutarimu Nr. 1051 „Dėl valstybės informacinių išteklių infrastruktūros konsolidavimo“ (toliau – Laikinosios tvarkos aprašas), nustatyta tvarka. |
| 1.6. | Aprašo projekte nenurodyta iki kada gali būti patirtos ir apmokėtos išlaidos. | Atsižvelgta. Aprašo projekte numatyta, kad i.MAS 1 etapo posistemių infrastruktūros veiklos turi būti baigtos ne vėliau nei iki 2018 m. birželio 29 d. ir projekto veiklų įgyvendinimo laikotarpis gali būti pratęstas Projektų taisyklių nustatyta tvarka, bet ne ilgiau kaip iki 2023 m. rugsėjo 1 d. |
| 1.7. | Tikslinga didinti sumą i.MAS 1 etapo posistemių infrastruktūros veiklai dėl galimų ar būtinų darbų i.MAS 1 etapo posistemių infrastruktūrą perkeliant Lietuvos Respublikos finansų ministerijos, kaip debesijos paslaugų teikėjo infrastruktūrą. | Atsižvelgta. Aprašo projekte numatyta, kad tinkamos išlaidos yra techninės ir programinės įrangos, kuri būtina užtikrinti duomenų perdavimą į debesijos paslaugų teikėjo infrastruktūrą, įsigijimo išlaidos. |
| 1.8. | Nenurodyta ar 4 išlaidų kategorijoje nurodytos išlaidos priskiriamos prie tinkamų ar netinkamų išlaidų. Papildyti 2 šios kategorijos punktą: „Kitos įrangos, įrenginių ir kito ilgalaikio turto įsigijimo ir nuomos išlaidos, kurios yra būtinos duomenų centrui ir IRT sprendimams veikti (įskaitant jų projektavimo, sumontavimo, įdiegimo, paruošimo naudoti, išbandymo, apmokymo naudotis, saugos instrukdažo, techninės priežiūros, ir susijusias išlaidas)“. | Atsižvelgta. Aprašo projekte 4 išlaidų kategorijoje nurodytos tinkamos ir netinkamos išlaidos. Atsižvelgiant į Valstybės informacinių išteklių valdymo tarybos 2016 m. rugsėjo 22 d. posėdžio sprendimus, nekilnojamo turto, būtino duomenų centro veiklai, nuomos išlaidos aprašo projekte bus nurodomos kaip tinkamos finansuoti, atliekat aprašo pakeitimą Lietuvos Respublikos Vyriausybei patvirtinus Tarpinstitucinio plano pakeitimą, kuriame būtų nurodoma, priemonė – sukurti bendro naudojimo valstybės informacinių išteklių infrastruktūrą, įskaitant duomenų centrus, reikalingą nuotolinės kompiuterijos paslaugoms teikti. |
| 1.9. | Nepaaiškinta 5 išlaidų kategorijos išlaidos. | Atsižvelgta. Aprašo projekte nurodyta, kad pagal šiai kategorijai priskiriamos tinkamos finansuoti išlaidos yra investicijų projekto parengimo / pirkimo išlaidos, jeigu šios išlaidos yra patirtos ne anksčiau kaip 2014 m. sausio 1 d. Šiai kategorijai priskiriamos netinkamos finansuoti išlaidos yra projektinio pasiūlymo ir paraiškos parengimo išlaidos. |
| 1.10. | Nenurodyta kokiu teisės aktu patvirtinti reikalavimai investicijų projektuose nurodyti detalius valstybės IT paslaugų teikėjų infrastruktūros parengimo techninius projektus, kurie turi atitikti valstybės IT paslaugų teikėjų IT paslaugoms teikti skirtos infrastruktūros architektūros, duomenų rezervinio kopijavimo ir veiklos tęstinumo užtikrinimo bendruosius reikalavimus. | Atsižvelgta. Aprašo projekte nurodyta, kad pareiškėjai, rengdami investicijų projektą, turi vadovautis Lietuvos Respublikos Vyriausybės 2015 m. gegužės 13 d. nutarimu Nr. 498 „Dėl valstybės informacinių išteklių infrastruktūros konsolidavimo ir jos valdymo optimizavimo“ ir Laikinosios tvarkos aprašo,nuostatomis ir parengti investicijų projektus, skirtus valstybės debesijos paslaugų teikėjų veiklai ir debesijos paslaugoms (techninei įrangai kaip paslaugai (angl. *Infrastructure as a Service – IaaS*) ir programinės įrangos platformai kaip paslaugai (angl. *Platform as a Service – PaaS*) teikti reikalingai infrastruktūrai sukurti. |
| 1.11. | Aprašo projekte atsisakyti nurodyti dokumentų susijusių su statyba ir remontu, kadangi statyba, rekonstravimas, remontas ir kiti darbai priskiriami prie netinkamų finansuoti išlaidų. | Atsižvelgta. Aprašo projekte minėtų punktų atsisakyta. |
| 1.12. | Paraiškos tinkamumo finansuoti vertinimo terminą sutrumpinti iki 30 dienų.  | Atsižvelgta iš dalies. Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų administravimo taisyklėmis) nustatytas tinkamumo finansuoti vertinimo terminas ne ilgesnis kaip 60 dienų.  |
| 1.13. | Nustatyti, kad projekto administravimą, valdymą ir techninę priežiūrą galės atlikti ir pareiškėjas. | Atsižvelgta. Aprašo projekte nurodyta, kad reikalavimai įsigyti projekto valdymo, administravimo ir techninės priežiūros paslaugas netaikomi, jeigu pareiškėjas informuoja, kad minėtos paslaugos nebus įsigyjamos, ir pateikia argumentuotą pagrindimą, kad minėtas veiklas tinkamai atliks pats. |
| 1.14. | Neaišku kaip reikės realizuoti reikalavimus, kad įgytas turtas nebūtų sugadintas, sunaikintas ar prarastas projekto veiklų įgyvendinimo metu ir 5 metus po projekto veiklų įgyvendinimo pabaigos ir užtikrintas investicijų tęstinumas. | Atsižvelgta iš dalies. Minėti reikalavimai nustatyti remiantis Projektų administravimo taisyklių nuostatomis ir 2007–2013 metų Ekonomikos augimo veiksmų programos 3 prioriteto „Informacinė visuomenė visiems“ priemonių įgyvendinimo patirtį. |
| **2.** | **UAB Duomenų logistikos centro 2016 m. sausio 6 d. el. laiškas** |
| 2.1. | Aprašo 12 punkte nurodyta, kad „Pagal Aprašą galimi pareiškėjai ir partneriai yra viešieji juridiniai asmenys, viešosios įstaigos ir akcinės bendrovės, kurių vienintelė dalininkė arba akcininkė yra valstybė ir kurie atitinka Aprašo 15.2 papunktyje nustatytus reikalavimus.“:A) Pažymėtina, kad nuoroda į 15.2 p. nelogiška, nes jame nurodyti reikalavimai projektui, o ne pareiškėjams ir partneriams;B) Duomenų centrus nuomos veikla užsiimančios įmonės dažniausiai registruojami ne kaip viešieji, o kaip privatūs juridiniai asmenys, kurio pagrindinė akcininkė yra Valstybė arba Valstybės valdoma bendrovė, todėl reikėtų atitinkamai pakoreguoti Aprašo 12 punktą.Galima formuluotė: „Pagal Aprašą galimi pareiškėjai ir partneriai yra viešieji juridiniai asmenys, viešosios įstaigos ir akcinės bendrovės bei privatūs juridiniai asmenys, kurių pagrindinė (50 +1 proc. akcijų) dalininkė arba akcininkė yra valstybė arba valstybės valdoma bendrovė ir kurie atitinka reikalavimus, nustatytus Aprašo priedo „Projekto tinkamumo finansuoti vertinimo lentelė“ 5.1–5.7 papunkčiuose.“Minėtą pakeitimą galima būtų taikyti tik partneriams (tokiu būdu pareiškėjų ratas neprasiplėstų, jeigu to siekiama išvengti), atskiru punktu nurodant: „Privatūs juridiniai asmenys yra tinkami partneriai, kai tokio juridinio asmens pagrindinė (50 +1 proc. akcijų) dalininkė arba akcininkė yra valstybė arba valstybės valdoma bendrovė ir kurie atitinka reikalavimus, nustatytus Aprašo priedo „Projekto tinkamumo finansuoti vertinimo lentelė“ 5.1–5.7 papunkčiuose.“ | Atsižvelgta iš dalies. Aprašo projekte, atsižvelgiant į Finansų ministerijos 2016 m. vasario 15 d. raštu Nr. ((24.39)-5K-1602476)-6K-1601428 „Dėl priemonių Nr. 02.1.2-CPVA-V-522 ir Nr. 02.1.2-CPVA-V-530 projektų atrankos kriterijų derinimo“ ir Konkurencijos tarybos 2016 m. birželio 17 d. rašte Nr. (9.8-35)6V-1373 „Dėl projektų finansavimo sąlygų aprašo projekto derinimo“ numatyta, kad galimi pareiškėjai yra Lietuvos Respublikos finansų ministerija, Lietuvos Respublikos vidaus reikalų ministerija, Valstybinė mokesčių inspekcija prie Lietuvos Respublikos finansų ministerijos, galimas partneris vykdant III veiklų grupėje nurodytas veiklas yra Informatikos ir ryšių departamentas prie Lietuvos Respublikos vidaus reikalų ministerijos. |